open-index/open-wikipedia-markdown huggingface dataset:
Misery (Beatles-låt)

**«Misery»** er en sang av The Beatles som ble skrevet av Lennon/McCartney (på plateomslaget og etiketten, ble den kreditert McCartney/Lennon). Sangen ble utgitt 22. mars 1963 på gruppens britiske debutalbum Please Please Me. I USA var den først planlagt utgitt 22. juli 1963 på albumet Introducing... The Beatles, men så ikke dagens lys før 10. januar 1964.

## Bakgrunn
John Lennon og Paul McCartney skrev mesteparten av «Misery» i garderoben til King's Hall i Stoke-on-Trent den 26. januar 1963. Også tilstede i garderoben, var Hollies-medlemmene Allan Clarke og Graham Nash, og disse to hjalp til med teksten uten å bli kreditert. Lennon og McCartney skrev sangen ferdig i Liverpool fire dager senere.

Det var da nøyaktig en uke til de skulle på samme turné som blant andre Helen Shapiro og Kenny Lynch. Opprinnelig var den skrevet med tanke på at Helen Shapiro skulle gi den ut, men slik ble det ikke. I stedet var det Kenny Lynch som ga den ut på singel i 1963. Hans versjon ble riktignok ikke en hit, men han var den første artisten som ga ut en cover-versjon av en Lennon/McCartney-sang.

Lennon uttalte i 1980: ««Misery» ble skrevet sammen (av Paul og meg), men det var mest en John-aktig sang enn Paul.»
Dette strider en smule med hva McCartney uttalte i 1997: «Jeg tror ingen av oss var mer dominerende bidragsyter på Misery enn den andre, vi bare klekket den ut i rent samarbeid.»

## Innspilling
«Misery» ble spilt inn i Abbey Road Studios i London den 11. februar 1963. Det måtte 11 tagninger til før de fikk et godt resultat. Mange av dem ble avbrutt før de nådde mellomverset. John og Paul sang sammen, og sang kun i harmoni da ordet «misery» ble nevnt. Mot slutten synger Lennon «la-la-la-la-la-la» som muligens er en parodi på «la-la-la»-innslaget i Pat Boones 1962-slager Speedy Gonzales. Produsent George Martin var misfornøyd med at sologitarist George Harrison var en smule upresis når han spilte et gitarriff midtveis i låta. Martin ba derfor Harrison om å spille rytmefigurer i stedet igjennom hele sangen. Martin valgte å spille inn sangen på dobbelt så høy hastighet, slik at det ble lettere for han selv å kunne legge på piano senere. Han gjorde nettopp det 9 dager senere uten The Beatles tilstede i studio.

## Musikere og instrumenter
*John Lennon: akustisk rytmegitar, vokal
*Paul McCartney: bassgitar, vokal
*George Harrison: elektrisk gitar
*Ringo Starr: trommer
*George Martin: piano

The Beatles fremførte «Misery» på konserter hovedsakelig i mars/april 1963. De spilte den også i BBC radio syv ganger:

## «Misery» fremført i BBC Radio

## Referanser
Adventelva

**Adventelva** er ei elv på Spitsbergen på Svalbard. Den er rundt 38 kilometer lang og har sitt utspring vest for fjellet Fonnhetta. Elva renner derfra i hovedsakelig vestlig retning gjennom Adventdalen til den munner ut i Adventfjorden ved Longyearbyen. Underveis tar den opp en rekke sideelver, hvorav de mest kjente er Endalselva, Todalselva og Bolterelva, som alle kommer fra inn sør øst for Longyearbyen. 

Både Adventelva og Longyearelva kan hver for seg tilføre Adventfjorden inntil 2 - 3,5 m³/sek i flomsesongen på forsommeren.

Adventelvas løp er typisk for de fleste større elver på Spitsbergen. Den ligger i en bred, flatbunnet dal med mye løsmasser, hvor elva brer seg utover i et sterkt forgreinet elveløp som stadig endrer seg. Det går vei langs sørsida av elva fra Longyearbyen til østsida av Bolterdalen.

Elva har navn etter Adventfjorden, som er en forvanskning av *Adventure Bay*. Navnet stammer sannsynligvis fra den engelske hvalfangstskuta «Adventure», som var stasjonert i Isfjorden i 1656.

## Referanser
Sporaneset

**Sporaneset** er navnet på et kjent helleristningsfelt på Rauland, Vinje kommune, Telemark.

Selve Sporaneset er en lang, smal, men ikke særlig høy bergtange som stikker ut i Totak, helt i østenden av vannet.

Ristningene ble oppdaget så tidlig som i 1876, og består av i alt 61 figurer, noe som gjør det til et av de største i sitt slag i det indre Sør-Norge. Figurene er for en stor del slike man vanligvis finner på jordbruksristningene fra bronsealderen; skipsfigurer, fotsåler og sirkelfigurer samt flere menneskefigurer. Det oppsiktsvekkende ved Sporanes at det også finnes bilder av storvilt, i dette tilfellet elg og/eller rein. Dette er motiver som nesten utelukkende finnes på veideristningene fra eldre steinalder.

Veideristningene dateres til eldre steinalder, og de tillegges den daværende jeger-sankerbefolkningen. Bare i enkelte, svært sjeldne tilfeller finnes motiver fra denne perioden sammen med typiske bronsealdermotiver, og Sporaneset er en klassisk lokalitet for slike tilfeller. Helleristningene på Sporaneset har derfor vært hyppig diskutert innenfor forskningsmiljøet.

## Litteratur
Egil Mikkelsen: Sporaneset – en bronsealders «utpost» i Telemark. *Festskrift til [[Sverre Marstrander]] på 70-årsdagen. [[Universitetets Oldsaksamling]]s Skrifter. Ny rekke nr.3* Oslo 1980. ISBN 82-7181-014-6
Faustus Cornelius Sulla Felix

**Faustus Cornelius Sulla Felix** (ca. 23–62) var en av de mindre kjente skikkelsene i det Julo-claudiske dynasti i det gamle Roma. Hans bestemor var Antonia den eldre, niesen til keiser Augustus gjennom hennes ektemann Lucius Domitius Ahenobarbus (hennes bestefar). Hennes mor var Domitia Lepida, datter av niesen til keiser Augustus. Octavia den yngre og Markus Antonius var hennes besteforeldre. Hans far var Faustus Cornelius Sulla som var suffekt konsul i året 31 og en etterkommer av Lucius Cornelius Sulla. Han var også halvbror av keiserinnen Valeria Messalin.

I 47 arrangerte keiser Claudius et giftermål mellom Fuastus og hans datter Claudia Antonia. De fikk en sønn som døde før han var to år. Sønnens første fødselsdag ble feiret privat. Hans tilknytning til keiserfamilien førte til at han ble utnevnt til konsul i 52.

I 56, to år etter tiltredelsen til Nero, ble den frigjorte slaven Pallas og den pretorianske prefekten Sextus Afranius Burrus anklaget for opprørsplaner for å gjøre Faustus til keiser. Konspiratørene ble dømt, men Faustus synes ikke å ha vært implisert i rettssaken. Nero begynte likevel å overvåke Faustus, gjennom sin frykt for hans tilknytning til keiserfamilien.

I 58 anklaget en annen keiserlig frigitt slave Faustus for å planlegge et opprør mot Nero, trolig under sistnevntes etterforskning. Nero behandlet Faustus som skyldig. Han ble sendt i eksil til Masilla i 59.

I 62 ble en vaktmann ved palasset, Tigellinus, sendt for å myrde Faustus. Faustus ble myrdet ved middag, fem dager etter at Tigellinus ble gitt ordrene. Hans hode ble transportert til palasset. Til tider spottet Nero det avkappede hodet til Faustus, på grunn av hans skallethet og grå hår.

Tacitus beskrev karakteren til Faustus som «engstelig og foraktelig», og hevdet også at han ikke var i stand til å kuppe Nero.
Erik Andreas Langeland

**Erik Andreas Langeland** (født 1963) er en norsk musiker, keyboardist og trekkspiller. Han har vært keyboardist og trekkspiller i danseorkesteret Ingemars siden 2005. Langeland overtok for Tor Helge Hammer etter at han ga seg etter 15 år i orkesteret. Langeland har tidligere spilt i orkestrene Kjetil Nordfjeld & Christiania og Septimus.

## Diskografi
### Ingemars
* *[[Gull (Ingemars)|Gull]]* (2006)
* *[[Ingemars EP]]* (2008)
* *[[I Finnskogens rike]]* (2008)
* *[[I lag i fæmogtjugu år]]* (2011)
* *[[Dætta derre derre der]]* (2012)
### Kjetil Nordfjeld & Christiania
**[[Kjetil Nordfjeld & Christiania (album)|Kjetil Nordfjeld & Christiania]]* (2000)
## Referanser
Odd Einar Løvtjernet

**Odd Einar Løvtjernet** (født 18. november 1961) er en norsk musiker, gitarist og trekkspiller. Han har vært med i dansebandet Ingemars siden 1990.

## Diskografi
### Med Ingemars

#### Album
* 1999 *[[Spellemenn østpå skogen]]*
*2001 *[[Swing på høge hæler]]*
*2004 *[[På egne væger]]*
*2006 *[[Gull (Ingemars)|Gull]]*
*2008 *[[I Finnskogens rike]]*

#### Singler
* *[[Har jeg sagt]]* (1995)
* *Den gamle grinda* (1997)
* *Ei bygd i Hedmark* (1997)
* *Nå er det julestri* (2007)
* *[[Ingemars EP]]* (2008)
* *[[I lag i fæmogtjugu år]]* (2011)

## Referanser
Hans Nielsen Hauges plass (Oslo)

**Hans Nielsen Hauges plass** (1–7) er en plass på Sandaker i bydel Sagene i Oslo. 

Plassen  og ligger der Nordkappgata fra sør munner ut i Hans Nielsen Hauges gate. På nordsiden er et høyt inngangsparti med store og flotte søyler med vei inn til et boliganlegg. 

## Navnet
Hans Nielsen Hauges plass fikk sitt navn i 1901. I likhet med Hans Nielsen Hauges gate er plassen oppkalt efter den kjente lekpredikant og industrigründer Hans Nielsen Hauge, som grunnla den kristne bevegelsen kjent som haugianerne. At Hauges navn forbindes med området, skyldes at han i en tid bodde på, drev, og eide en gård på Sagene. Dessuten ble han der tiltrodd et verv som fattiginspektør, der hans idealisme viste seg ved at overskudd fra egen forretningsvirksomhet ble gitt til de nødstilte.

## Referanser


## Eksterne lenker
*
Tajuria

***Tajuria*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore (vingespenn 30-40 millimeter) stjertvinger, bakvingene ender bakerst i to lange, tynne stjerter. Oversiden er vanligvis metallisk grønn- eller blåaktig med svarte vingespisser. Undersiden har lyst brunlig eller gulaktig (sandfarget) grunnfarge, gjerne med møre border langs ytterkanten, svarte flekker eller en oransje flekk ved bakhjørnet.

## Levevis
De fleste artene har larver som lever på halvparasittiske planter i mistelteinfamilien.

## Utbredelse
Slekten er utbredt i Sørøst-Asia. 
## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Iolaini Riley, 1958
******* slekten *Tajuria* Moore, 1881 – 29 arter
******** *[[Tajuria alangani]]* Schröder, Treadaway & Nuyda, 1993
******** *[[Tajuria albiplaga]]* de Nicéville, 1887
******** *[[Tajuria berensis]]* Druce, 1896
******** *[[Tajuria cippus]]* (Fabricius, 1798)
******** *[[Tajuria coerulea]]* Nire, 1926
******** *[[Tajuria culta]]* (de Nicéville, 1896)
******** *[[Tajuria cyrillus]]* (Hewitson, 1865)
******** *[[Tajuria deudorix]]* (Hewitson, 1869)
******** *[[Tajuria diaeus]]* (Hewitson, 1865)
******** *[[Tajuria dominus]]* Druce, 1895
******** *[[Tajuria floresica]]* Murayama, 1983
******** *[[Tajuria gui]]* Chou & Wang, 1994
******** *[[Tajuria iapyx]]* (Hewitson, 1865)
******** *[[Tajuria igolotiana]]* (Murayama & Okamura, 1973)
******** *[[Tajuria illurgis]]* (Hewitson, 1869)
******** *[[Tajuria illurgoides]]* de Nicéville, 1890
******** *[[Tajuria inexpectata]]* Eliot, 1973
******** *[[Tajuria isaeus]]* (Hewitson, 1865)
******** *[[Tajuria ister]]* (Hewitson, 1865)
******** *[[Tajuria jalajala]]* (C. & R.Felder, 1865)
******** *[[Tajuria jehana]]* Moore, 1884
******** *[[Tajuria kuehni]]* (Röber, 1887)
******** *[[Tajuria luculentus]]* (Leech, 1890)
******** *[[Tajuria lucullus]]* Druce, 1904
******** *[[Tajuria maculata]]* (Hewitson, 1865)
******** *[[Tajuria mantra]]* (C. & R. Felder, 1860)
******** *[[Tajuria matsutaroi]]* Hayashi, 1984
******** *[[Tajuria megistia]]* (Hewitson, 1869)
******** *[[Tajuria melastigma]]* de Nicéville, 1887
******** *[[Tajuria ogyges]]* (de Nicéville, 1895)
******** *[[Tajuria sebonga]]*
******** *[[Tajuria sunia]]* Moulton, 1911
******** *[[Tajuria yajna]]* (Doherty, 1886)

## Litteratur

## Eksterne lenker
* 

* Brower, Andrew V. Z. 2007. [''Tajuria'' i The Tree of Life Web Project, http://tolweb.org/ http://tolweb.org 
* www.funet.fi – ''Tajuria''
Gaius Silius (konsul designatus 49 e.Kr.)

**Gaius Silius** (født ca 13, død 48) var en romersk senator som var blitt utnevnt til konsul designatus i år 49. Han fikk imidlertid ikke stillingen. I år 48 ble han henrettet av keiser Claudius på grunn av sin seksuelle affære med Valeria Messalina, den andre konen til Claudius.

## Referanser
Vellingshøj Station

**Vellingshøj Station** er en dansk jernbanestasjon i Vellingshøj, i det nordlige Hjørring, mellom Herregårdsparken Trinbræt og Vidstrup Station.

## Eksterne lenker
* Nordjyske Jernbaner
* Nordjyllands Jernbaner
Grilstad

**Grilstad fabrikker AS** er en av Norges største private produsenter og markedsførere av kjøttvarer. Familien Jenssen, som er majoritetseiere i Grilstad, begynte allerede i 1790 med import og eksport, skipsfart og kjøpmannsforretning i Trondheim. Fra den gangen har firmaet Jenssen & Co. gått i arv fra far til sønn og det var 6. generasjon, Anton Jenssen, som i 1957 på Grillstad grunnla Grilstad fabrikker med hovedvekt på spekemat. 

Grilstad forvalter merkevarer som Grilstad, Stranda, Tind og Bredrup. Bedriften står bak kjente produkter som Gullsalami, Trønderfår, Jubelsalami og Strandaskinke. Firmaet har også produktserier innen pålegg og kjøtt. Bedriften har også en markedsandel innen storkjøkken- og hamburgermarkedet.

Konsernet eies av Jenssen Holding AS 95% og Reinkind AS 5,0%.

Grilstad har fire produksjonsanlegg beliggende i Trondheim, Stranda, Brumunddal og Östersund i Sverige.

## Referanser


## Eksterne lenker
*
Olugboyega Alaba

**Olugboyega Alaba** er en nigeriansk professor ved University og Lagos' avdeling for afrikanske- og asiatiske språk. Alaba er medlem av jorubafolkegruppen, og sammen med Adeboye Babalola gav han i 2003 ut ordboken *A Dictionary of Yoruba Personal Names* som fikk hederlig omtale av juryen som deler ut Noma-prisen. Ingen fikk prisen dette året, men fire bøker fikk hederlig omtale.

## Referanser
Dacalana

***Dacalana*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore (vingespenn 30-40 millimeter) stjertvinger med to tynne stjerter på bakvingen. Oversiden er mer eller mindre skinnende blå med svarte vingespisser. Undersiden er brun, gjerne med en hvit tverrstrek og en oransje flekk ved bakhjørnet.

## Levevis
De fleste artene har larver som lever på halvparasittiske planter i mistelteinfamilien.

## Utbredelse
Slekten er utbredt i Sørøst-Asia, med særlig mange arter på Filippinene og Sulawesi.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Iolaini Riley, 1958
******* slekten *Dacalana* Moore, 1884 – 22 arter
******** *[[Dacalana akayamai]]* H. Hayashi, Schröder & Treadaway, 1982
******** *[[Dacalana anysides]]* (Röber, 1887)
******** *[[Dacalana anysis]]* (Hewitson, 1865)
******** *[[Dacalana aristarchus]]* (Frühstorfer, 1912)
******** *[[Dacalana burmana]]* Moore, 1884
******** *[[Dacalana capusa]]* Frühstorfer
******** *[[Dacalana cotys]]* (Hewitson, 1865)
******** *[[Dacalana cremera]]* (de Nicéville, 1894)
******** *[[Dacalana halconensis]]* Schröder, Treadaway & Nuyda, 1999
******** *[[Dacalana inorthodoxa]]* Seki & Saito, 2006
******** *[[Dacalana irmae]]* H. Hayashi, Schröder & Treadaway, 1982
******** *[[Dacalana kurosawai]]* H. Hayashi, 1976
******** *[[Dacalana liaoi]]* H. Hayashi, Schröder & Treadaway, 1982
******** *[[Dacalana lowii]]* (H.H.Druce, 1895)
******** *[[Dacalana lucillae]]* Hayashi, Schröder & Treadaway, 1982
******** *[[Dacalana mio]]* H. Hayashi, Schröder & Treadaway, 1983
******** *[[Dacalana monsapona]]* Schröder & Treadaway, 1978
******** *[[Dacalana penicilligera]]* (de Nicéville, 1890) 
******** *[[Dacalana polyorketes]]* (Frühstorfer, 1912)
******** *[[Dacalana sangira]]* Frühstorfer, 1912
******** *[[Dacalana sannio]]* (Druce, 1895)
******** *[[Dacalana sinhara]]* Frühstorfer, 1914
******** *[[Dacalana treadawayi]]* H. Hayashi, 1987
******** *[[Dacalana vidura]]* (Horsfield, 1829)

## Eksterne lenker
* 
* Brower, Andrew V. Z. 2007. [''Dacalana'' i The Tree of Life Web Project, http://tolweb.org/ http://tolweb.org 
* www.funet.fi – ''Dacalana''
Adeboye Babalola

**Solomon Adeboye Babalola** (født 17. desember 1926, død 15. desember 2008) var en nigeriansk professor i språk og poet. Han var særlig kjent for sitt arbeid med jorubafolkets språk og folklore.

Babalola tok grunnutdannelsen sin i Nigeria, og utmerket seg der som en svært flink elev. Han fikk derfor stipend for å gå på Achimota College i det som i dag er Ghana. Han returnerte til Nigeria med en bachelorgrad i 1946 og begynte å undervise ved Igbobi College. I 1948 fikk han et nytt stipend for en ny bachelorgrad, nå ved Queens' College i Cambridge i England. Han fullførte graden i 1951 og fra 1952 underviste han igjen ved Igbobi College. Der utmerket han seg som en dyktig lærer og administrator og året etter ble han rektor ved skolen, til tross for at han var den yngste i staben og den første afrikaner i stillingen.

Han fikk en stipend for å ta en doktorgrad i Jorubalitteratur der han skulle forske på jaktsanger. I 1962 fikk han en stilling som jorubalærer på instituttet for afrikansket studier ved det som nå er Obafemi Awolowo University. Parallelt med dette skulle han ta doktorgraden ved University og London. Denne fikk han i desember 1963 og høsten etter begynte han å undervise ved University of Lagos.

I 1966 gav han ut det han selv omtalte som sitt magnus opus; *The Content and Form of Yoruba Ijala*, utgitt på Oxford University Press. Verket vant Amaury-Talbot prisen fra forlaget for det beste bidraget til folk i Vest-Afrikas litteratur det året.

Verket åpnet også opp for internasjonal forskning på afrikanske språk, og under Babalolas ledelse ble University of Lagos et senter for forskning på nigerianske språk som joruba, igbo, edo og hausa. Babalola fikk i de følgende årene flere ledende stillinger ved universitetet og var også president i foreningen for jorubastudier i Nigeria i elleve år og hadde flere verv i forskningsinstitusjoner i landet. Da han gikk av med pensjon i 1992 fikk han et æresdoktorat fra universitetet.

I 2004 fikk han hederlig omtale av juryen som delte ut Noma-prisen for verket *A Dictionary of Yoruba Personal Names* som han hadde skrevet sammen med Olugboyega Alaba. Prisen ble ikke delt ut dette året, men fire bøker fikk hederlig omtale.

## Referanser


## Eksterne lenker
* Minneord
Eivind Skjerdal

**Eivind Skjerdal** (født 1972) er en norsk musiker og gitarist. Han er kjent som gitarist i dansebandet Steinar Engelbrektson Band i tiden 2009-2012. Han var en periode medlem i Vassendgutane fra 2002 til 2007.

## Diskografi
### Steinar Engelbrektson Band
* *[[Minna som eg har]]* (2009)
* *[[Aller beste]]* (2010)
* *[[Terningen er kasta]]* (2011)
### Vassendgutane
* *[[Gi clutch]]* (2002)
* *[[Ungkar med dobbelseng]]* (2005)
* *[[Festi ekje slutt - Beste HITtil]]* (2012)

## Referanser
Sandhøhallet

**Sandhøhallet** er en liten isbre i Orvinfjella i Dronning Maud Land. Den strømmer sørøstover på sørsiden av  Sandhø i Conradfjella.

Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.

## Kilder
*
*
Vindegghallet

**Vindegghallet** er en isbre i Wohlthatmassivet i Dronning Maud Land. Den strømmer vestover i om lag seks kilometer mellom Vindegga i sør og Flånuten i nord i Humboldtfjella.

Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under  den norske antarktisekspedisjonen 1956–60.

## Kilder
*
*
Tiberius Gemellus

**Tiberius Julius Caesar Nero Gemellus** (født 10. oktober 19, død 37 eller 38) var sønn av Drusus Cæsar og Livilla, barnebarn av keiser Tiberius og nevø av keiser Caligula. *Gemellus* er et økenavn som betyr «tvilling». Hans tvillingbror  Tiberius Claudius Caesar Germanicus II Gemellus døde som barn i år 23.

Caligula gjorde ham til sin adoptivsønn ikke lenge etter sin tiltredelse den 16. mars 37. Caligula beordret imidlertid Gemellus drept sent i 37 eller tidlig i 38 på grunn av angivelige kupp-planer mens Caligula var syk.
Roberth Lien

**Roberth Lien** (født 7. mai 1971) er en norsk musiker og trommeslager. Han er kjent som tidligere trommeslager i Vassendgutane. Han har også vært trommeslager i Skavank. Han har hatt mange freelanceoppdrag, t.d. for Bryggerigangen Bluesband, Mike sanches (Big town playboys), Lazy Lester . Roberth var også medlem i Old School Blues Revue, som ga ut et album Still learning the game i (2012) sjanger Blues .  Roberth spilte sammen med Sivert Bjørdal band som ga ut albumet Pure country i 2012 . Han spiller nå trommer fast sammen med Lizz . Lizz vant musikkprisen i 2020 og har gitt ut et album Untie me . (2018)  Sjanger pop . I 2024 er han tilbake igjen i Vassendgutane.

## Diskografi
### Vassendgutane
* *[[Gi clutch]]* (2002)
* *Live Rockefeller* (2007) DVD 
* *[[XO]]* (2008)
* *[[Festi ekje slutt - Beste HITtil]]* (2012)

### Skavank
* *Metode* (2001)

### Old school blues revue
* *Still learning the game* (2012)

### Sivert Bjørdal
* *Pure Country* (2006)

### Ole Ose
* *In my heart* (2015)

### Bære og briste
* *Helt seriøst* (2010) 
**Ingolf Nilsen**

**•** *Sleepwalking (2020)*
Occupy-bevegelsen

**Occupy-bevegelsen** (*Occupy movement*) var en global protestbevegelse som fra høsten 2011 demonstrerte for å trekke oppmerksomhet til blan annet økonomisk ulikhet, grådighet i næringslivet, problemet med lobbyvirksomhet og feil ved det rådende banksystemet. 

Bevegelsen er inspirert av den arabiske våren, og kan også sees som en reaksjon på de finansielle krisene på tidlig 2000-tallet og måten disse krisene ble håndtert.  

Tilhengerne fremhevet at makten og rikdommen i verden var konsentrert hos totalt én prosent av verdens befolkning, og dette var bakgrunnen for bevegelsens slagord «Vi er de 99&nbsp;%». Slagordet viste til bevegelsens selvforståelse om å representere hoveddelen av befolkningen, i motsetning til den lille eliten som Occupy mente at dagens system favoriserer. 

## Se også
* Occupy Wall Street

## Referanser
Lundströmelva

**Lundströmelva** er ei elv som renner gjennom Lundströmdalen på Spitsbergen på Svalbard. Den ligger på skillet mellom Nordenskiöld Land og Sabine Land. Den er ei sideelv til Kjellströmelva, og er rundt 23 km lang. Elva har utspring fra Slottsbreen, og renner derfra først mot sør, senere mot øst, før den sør for fjellet Slottet snur mot sør igjen og renner gjennom Lundströmdalen. Den munner ut i Kjellströmelva gjennom et stort vifteformet elvedelta.

Elva er oppkalt etter den svenske botanikeren Axel Nicolaus Lundström (1847-1905), professor ved Uppsala universitet og deltaker på den svenska ekspedisjonen til Jenisej i 1875, under Nordenskiölds ledelse.

## Referanser
Paruparo

***Paruparo*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger, bakvingene har to stjerter der den ene er bredere og lengre enn den andre. Hos hannene er oversiden skinnende blå med svarte vingespisser og ytterkanter, hunnen er mattere og mer brunlig, men også med metallisk fargede felter i alle fall ved roten av vingene. Undersidens grunnfarge er hvit, gulaktig eller brunrød, dersom den er lys, med mørkere ytre tredjedel.

## Levevis
De fleste artene har larver som lever på halvparasittiske planter i mistelteinfamilien.

## Utbredelse
Slekten er utbredt på Filippinene og Sulawesi.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Iolaini Riley, 1958
******* slekten ***Paruparo*** Takanami, 1982
******** *[[Paruparo annie]]* Takanami, 1982
******** *[[Paruparo cebuensis]]* (Jumalon, 1975)
******** *[[Paruparo kuehni]]* (Plötz)
******** *[[Paruparo lumawigi]]* (Schröder, 1976)
******** *[[Paruparo mamertina]]* (Hewitson, 1869)
******** *[[Paruparo mio]]* Hayashi, Schröder & Treadaway, 1984
******** *[[Paruparo rosemarie]]* Seki, 1993
******** *[[Paruparo violacea]]* (Schröder & Treadaway, 1978)

## Eksterne lenker
* 
* Brower, Andrew V. Z. 2007. [''Paruparo'' i The Tree of Life Web Project, http://tolweb.org/ http://tolweb.org 
* www.funet.fi – ''Paruparo''
* Bilder av artene
Marcus Postumus

**Marcus Vipsanius Agrippa Postumus** (født 26. juni 12 f.Kr., død 20. august år 14), også kjent som **Agrippa Postumus** og **Postumus Agrippa**, var aduptivsønn til keiser Augustus, tronarving men ble myrdet kort før keiserens død.
## Liv og virke
### Bakgrunn
Han var sønn av konsul, statsmann, general og arkitekt Marcus Vipsanius Agrippa og Julia den eldre - i samtiden kjent som *Julia Caesaris filia * (Julia datter av keiseren). Hans besteforeldre på morsiden var således den romerske keiseren Augustus og hans andre kone Scribonia. Han ble født like etter farens død (herav navnet).

### Adopsjon
Etter at hans eldre brødre Gaius Cæsar og Lucius Cæsar døde, ble han adoptert av sin bestefar, keiser Augustus, sammen med sin stesønn Tiberius, i år 4 e.Kr. under navnet **Agrippa Julius Cæsar**, og ble dermed en potensiell tronarving. En *[[lex curiata]]* stadfestet adopsjonen hans, hvorfra Postumus overtok filiasjonen *Augusti f.*, som betyr *«sønn av Augustus»*. Postumus var da juridisk sett sønn av Augustus, så vel som hans biologiske barnebarn. Som en konsekvens ble Postumus adoptert inn i Julia ''gens'' og tok navnet «Julius Cæsar». Navnet hans ble endret til Agrippa Julius Cæsar.

Angivelig på grunn av sin livsstil – flere detaljer er ukjente – ble han gjort arveløs bare to år senere, og i likhet med moren før ham og søsteren Julia, forvist, først til Sorrento og deretter, i år 7 e.Kr., til øya Planasia.

Til tross for at han ble forvist, var ikke Postumus juridisk fratatt sin arverett, og kunne derfor kreve en del av Augustus' arv. I følge Augustus' testamente, som ble beseglet 3. april år 13 e.Kr., skulle Tiberius arve to tredjedeler av sin eiendom og Livia en tredjedel. Det er ingen omtale av Postumus i dokumentet.

### Død
Den 20. august 14, umiddelbart etter Augustus' død (14. august) ble han drept av en offiser slik at Tiberius' krav på tronen ikke kunne stilles spørsmål ved. Tiberius gav eulogien ved Augustus' begravelse, og markerte med tydelighet at det bare var nølende at han nå akslet tittelen *princeps*.

Tacitus nevner drapet som den «første forbrytelsen til den nye regjering». Selv i antikken var det omstridt om ordren hadde blitt gitt av Augustus eller av Tiberius.

Slaven Clemens, som senere hevdet å være Agrippa, og samlet rundt seg en betydelig tilhengerskare i Italia, ble drept i Roma den 20. august i år 16 e.Kr, . på keiser Tiberius' ordre.

## Kilder
### Primærkilder
* Cassius Dio, ''Roman History'' Books 55–57, English translation
* Suetonius, ''Lives of the Twelve Caesars'', Life of Augustus, Latin text with English translation
* Tacitus, ''Annals'' I, English translation

### Sekundærkilder
* 
* 
* 
* 
* 
* 
* 
* 
* 
* 
* 
* 
* 
* 
* 

## Referanser
Shoichi Noma

**Shoichi Noma** (født **Shoichi Takagi** i 1911, død august 1984) var en japansk forlegger og var i over tretti år leder for selskapet Kodansha. 

Schoichi Takagi tok en utdannelse innen juss ved universitetet i Tokyo på 1930-tallet og ble adoptert inn i Noma-familien av Sae Noma i 1941, hvorpå han tok etternavnet «Noma». Samme år ble han leder for familiebedriften Kodansha. Etter andre verdenskrig gjorde det amerikanske styret gjorde utrenskinger av dem som hadde jobbet mot dem under krigen, og han ble avsatt, men fikk jobben igjen i 1949. Han ledet deretter bedriften fram til 1981.

I løpet av disse årene endret han profilen på bedriften fra et forlag som publiserte magasiner til et bokforlag. Han var svært suksessrik i det han gjorde, og ble kalt «den japanske publiseringens far». Han utvidet markedet til Kodansha til også å omfatte USA, og i 1980 var forlaget Japans største.

I tillegg til å utvikle forlaget jobbet han også for å fremme japansk- og internasjonal kultur. Han grunnla Publishers' Organization for Cultural Exchange for å fremme japansk kultur i utlandet og utenlandsk kultur i Japan og Noma-prisen for afrikanske publikasjoner og Noma prisen for litterasjon til dem som motarbeidet analfabetisme.

## Referanser


## Eksterne lenker
* Kodansha Ltd. Company History
* Notis om dødsfallet hans i ''Daytona Beach Morning'', 11. august 1984
Chang og Eng Bunker

**Chang og Eng Bunker** (kinesisk: 昌; pinyin: *Chāng*, thai: จัน = Chan; kinesisk: 恩; pinyin: *Ēn*, thai: อิน = In, ofte bare kalt **Chang og Eng**, født 11. mai 1811, døde 17. januar 1874) var to sammenvokste tvillinger som ble født i Siam (nåværende Thailand). Som voksne var de bosatt i USA. De ble verdensberømte da de turnerte verden rundt på begynnelsen av 1830-tallet som severdigheter i freak shows og på sirkus. Berømmelsen førte til betegnelsen «siamesiske tvillinger» for sammenvokste, eneggede tvillinger. 

## Eksterne lenker
* 
* Mer om brødrene (på engelsk)
* Digitalisert dokumentasjon om og etter brødrene
Dean Corll

**Dean Arnold Corll** (1939–1973) var en amerikansk seriemorder, også kjent som «Candy Man» og «The Pied Piper», som sammen med to yngre medsammensvorne (David Owen Brooks og Elmer Wayne Henly) bortførte, voldtok, torturerte og drepte minst 28 unge gutter i tiden 1970 til 1973 i Houston i Texas. Forbrytelsene, som ble kjent som «massemordene i Houston», ble kjent kun etter at Henly skjøt og drepte Corll. 

Corll fikk tilnavnene «Candy Man» og «The Pied Piper» fordi han og hans familie hadde eid og drevet en sukkertøyfabrikk og at han hadde vært kjent for å gi bort godteri til lokale barn. På den tiden hans forbrytelser ble kjent ble de ansett som et av de verste eksemplene på seriemord i USAs historie.

## Referanser


## Eksterne lenker
*
Lars Espen Skogvold

**Lars Espen Skogvold** (født 1972) er en norsk musiker, sanger, låtskriver, plateprodusent saksofonist og gitarist.

Han er mest kjent som sanger i dansebandet Trond Erics. Etter oppløsnigingen av Trond Erics, var han med å startet det nye dansebandet Vagabond i 2008.

Han synger *«Speilbilde»* med Elisabeth Andreassen. Han drivet eget lydstudio på Løten.

## Diskografi
### Vagabond
* *[[Vagabond (album)|Vagabond]]* (2009)
* *[[2 (Vagabond-album)|2]]* (2012)

### Trond Erics
* *[[Det ligger no rart i luften]]* (2001)
* *[[Donna Bella Donna]]* (2004)
* *[[Perleporten (Trond Erics)|Perleporten]]* (2005)
* *[[Speilbilde (album)|Speilbilde]]* (2006)
* *[[Trond Erics aller beste]]* (2007)
### Andre deltagelser
* Diverse artister: *[[Sommerdansen 2000]]* (2000)
* Dænsebændet: *[[Ei gave tæll deg]]* (2001)
* Diverse artister: *[[Dansebandfestivalen Seljord 2001]]* (2001)
* Håkon Banken: *[[Flickan från Gästis]]* (2001)
* Diverse artister: *[[Årets Dansebandmelodi 2002]]* (2002)
* Lotta Svartdahl: *[[Alle tiders (album)|Alle tiders]]* (2002)
* Diverse artister: *[[Dansegalla]]* (2002)
* Diverse artister: *[[Dansefestivalen 2002 - Råte løyle]]* (2002)
* Rita Engebretsen & Helge Borglund: *[[Frem fra Glemselen kap.20]]* (2002)
* Diverse artister: *[[Årets Dansebandmelodi 2003]]* (2003)
* Joe Bjørnars: *[[Varsku her]]* (2003)
* Terje Mårstad: *[[Sommerfest]]* (2003)
* Anne Nørdsti: *Bygdeliv* (2004)
* Dænsebændet: *[[Bæst i test (album)|Bæst i test]]* (2004)
* Anne Nørdsti: *[[Bygdeliv]]* (2004)
* Berth Idoffs: *Sommarhatt* (2004)
* Anne Nørdsti: *Bonderomantikk* (2005)
* Diverse artister: *[[Årets Dansebandmelodi 2005]]* (2005)
* Diverse artister: *[[Dansesommer]]* (2005)
* Jhohans: *[[Leve i en drøm]]* (2006)
* Scandinavia: *[[Alle mann til pumpene]]* (2006)
* Diverse artister: *[[Sommer hele året!]]* (2006)
* Anne Nørdsti: *[[Her vil jeg bo]]* (2006)
* Diverse artister: *[[Sommerdansen 2]]* (2006)
* Jan Roger Barth: *[[Jan Roger Barth (album)|Jan Roger Barth]]* (2006)
* Anne Nørdsti: *[[Livli' på låven]]* (2007)
* Holmsve: *[[Holmsve Beste]]* (2008)
* Joe Bjørnars: *[[20 beste (Joe Bjørnars-album)|20 beste]]* (2008)
* Diverse artister: *[[Våre vakreste duetter]]* (2010)
* Hanne Mette: *[[Vår (Hanne Mette-album)|Vår]]* (2011)
* Diverse artister: *[[Drømmesommer]]* (2011)

## Eksterne lenker
* 
*
Lollia Paulina

**Lollia Paulina** (død 49) var en nobel romersk kvinne som levde i det 1. århundre. I år 38 var hun keiserinne i egenskap av å være den tredje konen til keiser Caligula. Hennes far var konsulen Marcus Lollius Paulinus, og hennes mor var Volusia Saturnina, en søster av senator og konsul Lucius Volusius Saturninus. Hennes bestemor på morssiden var en slektning av Tiberius. Senatoren og konsulen Marcus Aurelius Cotta Maximus Messalinus var hennes onkel på morssiden, og hennes farfar var general Marcus Lollius Paulinus. Paulinas yngre søster var Lollia Saturnina, som var gift med konsulen Decimus Valerius Asiaticus med hvem hun hadde en sønn.

Etter å ha arvet sine slektninger ble hun ekstremt rik. Hennes første ektemann var suffekt konsul i år 31 og en romersk guvernør, Publius Memmius Regulus. Tacitus beskriver ham som en mann med «verdighet, som var en person med innflytelse og et godt renommé». Regulus døde i år 62. I år 38 ga Caligula ordre til Regulus om å skille seg fra Paulina etter at han overhørte en bemerkning om hennes bestemors skjønnhet. Paulina ble tvunget til å skille seg fra Regulus og gifte seg med Caligula. Hun ble hans tredje kone og keiserinne i 38. Caligula skilte seg fra henne etter 6 måneder fordi hun var ufruktbar, og forbød henne å sove med eller ha forbindelser med en annen mann.

Paulina ble senere en rival til Caligulas søster Agrippina den yngre, og ble foreslått som fjerde kone til den romerske keiseren Claudius. I år 49 sørget Agripinna, som nå var gift med Claudius, for å anklage Paulina for trolldom. Hun fikk aldri en rettssak, hennes eiendom ble konfiskert og hun ble sendt i eksil. Tacitus forteller oss at Paulina ble tvunget til å begå selvmord under overvåking av en oberst blant vaktene, og antyder at dette ble gjort etter Agrippinas ordre.

## Referanser
L.W.Th. Bratz

**Ludvig Wilhelm Theodor Bratz** (1811–1868) var en dansk maler som særlig er kjent for sitt virke i Norge.

Bratz gikk på Kunstakademiet i København i årene 1826-32 for senere å få ansettelse som miniatyrmaler ved Den kgl. Porcelainsfabrik. Rundt 1840 må han ha reist til Norge.

Han har utført en del portretter, men er mest kjent for maleriet «Marked på Stortorvet» fra 1843 hvor han blant annet portretterer madam Nubsen, Henrik  Wergeland, Johan Fjeldsted Dahl og  Erik Røring Møinichen.

Bratz giftet seg med Emilie da Fonseca i 1841. Hun var opprinnelig dansk og ansatt som skuespiller ved Christiania Theater.

Han er gravlagt på Vår Frelsers gravlund i Oslo.

## Referanser

## Kilder
* 
* DigitaltMuseums omtale av «Marked på Stortorvet»
Kalydon

**Kalydon** (gresk: Καλυδών; genitiv: Καλυδῶνος) var gresk oldtidsby i Aitolia i Hellas. Den lå på vestsiden av elven Evinos, og på den nordlige kysten av vestlige delen av Korintbukta.

I henhold til gresk mytologi fikk byen sitt navn etter dens grunnlegger Kalydon, en sønn av Aitolos. Kalydon fikk bare døtre hvor en av dem, Epikaste, giftet seg med Agenor, sønn av hennes onkel Pleuron og bror av Kalydon, og grunnlegger av nabobyen som bærer hans navn.

I nærheten av byen Kalydon sto fjellet Zygos (som i dag heter Arakynthos) og i skråningene til fjellet var lokaliseringen for den mytologiske jakten på det kalydonske villsvin. Byen hadde en betydningsfull helligdom kjent som Laphrion som var dedikert til Artemis Laphria og Apollon Laphrios.

I år 31 f.Kr. tvangsflyttet den romerske herskeren Augustus  til den nye kolonien Nicopolis på vestkysten av Hellas. Den nye byen ble grunnlagt for å feire minnet av slaget ved Actium hvor Marcus Antonius ble nedkjempet tidligere det samme året. Da befolkningen ble flyttet ut fjernet romerne på samme tid det meste kunsten og kostbarhetene i byen til Patras som lå ved Patrasbukta på nordkysten av Peloponnes. Blant det som ble fjernet var kultisk statue av Artemis i gull og elfenbein. 

Den greske geografen og historikeren Strabon kommenterer i sitt verk *Geographia* om den tidligere skjønnheten av byen Kalydon som var blitt øde: «Kalydon og Pleuron, som nå er virkelig redusert, skjønt i tidligere tider var disse bosetninger en utsmykning av Hellas...» Ruinene av byens festningsverk og teater er fortsatt synlig i dag.

## Referanser


## Eksterne lenker
* Kalydon i *Nordisk familjebok* (2. oppl., 1910)
Menneskelig kapital

**Menneskelig kapital**, også kalt **humankapital** er den totale mengden kvalifikasjoner, evner og kunnskap en arbeidstaker har. 

Begrepet er spesielt vanlig i kunnskapsintensive bransjer, hvor det er viktig å opprettholde, eller å fortsette å øke nivået på menneskelig kapital, gjennom utdanning og opplæring. Dette for å stimulere til økonomisk vekst.

Fra et nasjonaløkonomisk perspektiv begynner menneskelig kapital å dannes gjennom den formelle skoleutdanningen, og fortsetter som en livslang læringsprosess. Det er i alle nasjoners interesse å oppnå en høy menneskelig kapital før den enkelte er klar for arbeidslivet.

Humankapitalens økonomiske betydning har lenge vært kjent, men de siste årene har dens grunnpillarer blitt endret fra å bli mindre og mindre basert på produksjon av varer, og stadig mer på produksjon og bearbeiding av data og informasjonsteknologi. Ny teknologi har raskt skapt et behov for nye kompetanseområder og yrker.
Empire of the Atom

***Empire of the Atom*** er en science fiction-roman av A.E. van Vogt, en såkalt «fix-up» der noveller er satt sammen til en roman. Novellene ble først publisert i magasinet *[[Analog Science Fiction and Fact|Astounding]]*. Romanen ble publisert av Shasta Publishers i 1957.

Fortellingene foregår i en verden som er ødelagt av krig, tilsynelatende mellom jordiske nasjoner, der vi følger mutanten Clane. Boken fikk en oppfølger i *[[The Wizard of Linn]]* (fra 1962).

## Handling
I fremtiden, litt over 10 000 år fra nåtiden, føder en adelskvinne et misdannet barn, en konsekvens av at barnet ved et uhell ble utsatt for stråling fra et av templene til Atom-gudene. Men babyen holdes i live fordi atom-prestene ønsker å gjennomføre et eksperiment for å se hva som kan skje dersom gutten, i motsetning til andre mutante barn, får full utdannelse av en atom-prest. I løpet av ungdomsårene hjelper den mutante gutten Clane faren sin med å vinne en krig mot Mars. Han fortsetter også studiene sine samtidig som bestefaren, Lord Leader, og lærerne hans forsøker å beskytte ham mot alle intrigene som virvler rundt ham - spesielt de fra bestemoren Lydia. 

Etter at bestefaren hans dør, blir Clane et mål for et attentat. Men kort tid senere mottar Lady Lydia en vase som inneholder leiemorderens aske. Selv et direkte frontalt angrep fra en milits mot Clane mislykkes, og Lady Lydia blir tvunget til å stanse angrepene mot Clane. En konflikt mellom Linnan-imperiet og opprørere på Venus gir Clane en mulighet til å reise med en ekspedisjon for å utforske ruinene til en gammel by der. Men venusianerne kidnapper Lord Advisor, og tusenvis av deres tropper - og forbereder seg på å henge dem. 

Men Clane dukker plutselig opp i leiren deres, og viser den fantastiske kraften etter Atom Gods. Når hele konflikten blir vunnet, kommer Clane tilbake til jordkloden med sine nye funn. Men til tross for Clanes advarsler blir Linnan Empire likevel overrasket av en stor invasjon av barbarer som kommer fra en største av Jupiters måner. Inntrengerne dreper blant annet Lord Advisor, og Clane må deretter ta kommandoen over alle de keiserlige styrkene.

## Referanser
Hans Olav Trøen

**Hans Olav Trøen** (født 1970) er en norsk musiker, vokalist, bassist, saksofonist og gitarist. Han er kjent som bassist og en av gründerne i bandet Vagabond. I Vagabond var han med fra starten i 2008 til bandet tok pause i januar 2014. Før den tid var han bassist i coverbandet Exit fra 1992 til 1994 og bassist i Torry Enghs fra 1994 til 1998. Trøen var deretter som bassist og saksofonist i Dænsebændet fra 1999 til han forlot bandet i 2007. Fra august 2014 til utgangen av 2023 var han bassist i bandet Contrazt. Han var tilbake i Vagabond i 2024, da bandet gjorde comeback med originalbesetningen. Utover dette har han siden 2013 samarbeidet tett med Odd Arne Sørensen om underholdningskonseptet «Musikk & Moro med Odd Arne Sørensen & Hans Olav Trøen». Har i tillegg vært vikarbassist i flere band.

Trøen har vunnet to Spellemannpriser: med Dænsebændet i 2002 og med Vagabond i 2009, og har i tillegg sju nominasjoner med de samme bandene.

Han deltok i Melodi Grand Prix 2015 med Contrazt.

Har i en årrekke vært tillitsvalgt i interesseorganisasjonen for næringsdrivende artister og musikere i Norge, GramArt, Gramarts Fond, Fond for utøvende kunstnere, samt i ulike fagutvalg i statens kulturfond.

## Diskografi
### Contrazt
* *Hælj* (2015)
* *Før sola går ned* (2016)
* *Luksusliv* (2017)
* *Kalas* (2019)
* *Live 15 år - 15 låter* (2021)

### Vagabond
* *[[Vagabond (album)|Vagabond]]* (2009)
* *[[2 (Vagabond-album)|2]]* (2012)
* *3* (2013)

### Dænsebændet
* *[[Gøy på landet (musikkalbum)|Gøy på landet]]* (2000)
* *[[Ei gave tæll deg]]* (2001)
* *[[Får vi lov?]]* (2002)
* *[[Gode og gamle]]* (2004)
* *[[Bæst i test (album)|Bæst i test]]* (2004)
* *[[Julemoro]]* (2004)
* *[[Den peneste på Dokka]]* (2006)
* *[[Livat jubileum]]* (2007)
* *[[30 år i tjeneste]]* (2012)

### Diverse
* *[[Venn (musikkalbum)|Venn]]* (2005)
* *Barn av regnbuen* (2020)
* *Herlige Gran Canaria* (2024)

## Referanser
Cajay (distrikt)

**Cajay** er et distrikt i provinsen Huari i regionen Ancash i Peru. Distriktets nasjonale statistikkode er 021003 og hovedstaden er Cajay. Distriktet ble opprettet den 13. januar 1961.

## Referanser


## Eksterne lenker
* Censos Nacionales: XI de Población y VI de Vivienda 2007.
The Wizard of Linn

***The Wizard of Linn*** er en science fiction-roman av A.E. van Vogt. Romanen ble første gang utgitt i bokform på tysk som en spesial-utgave i serien Terra i 1961 under tittelen *Der Zauberer Von Linn*. Den engelske utgaven kom i 1962. Romanen ble opprinnelig publisert i magasinet *[[Analog Science Fiction and Fact|Astounding Science Fiction]]* fra april til juni 1950.

Romanen er en oppfølger til *[[Empire of the Atom]]*, og følger mutanten Clane videre i en verden som er ødelagt av krig, i et univers preget av «atomgudene».

## Handling
Et utenomjordisk romskip har ankommet solsystemet. Romskipet ser ut til å tilhøre Riss, en fremmed rase som hadde kommet for tusenvis av år siden og ødela den blomstrende menneskelige sivilisasjonen. Nå må etterkommerne etter de overlevende, som lever i et middelalder-lignende samfunn, møte denne trusselen på nytt. En av disse menneskene er Jerrin, Lord Advisor of the Linnan Empire. Jerrin, hans bror Clane, og deres medarbeidere er beskyttet av en eterisk sfære som mutanten Clane kan kontrollerer mentalt - og som absorberer energi. 

Clane sniker seg om bord på et Riss-romskip, og bruker sfæren for å eliminere mannskapet. Han tar kontroll over skipet, og flyr det til hans egen eiendom. Der oppdager han at Jerrin har blitt myrdet, forgiftet av sin kone Lilidel. I tillegg oppdager Clane at hans magiske sfære har blitt stjålet av tilhengere etter Czinczar, en barbar fra Europa som nylig forsøkte å erobre Empire of Linn. Clane tar en del av hæren sin sammen med Czinczar, om bord på det fangede Riss-skipet, som han har omdøpt Solar Star. 

Denne ekspedisjonen reiser til en fremmed stjerne som ligger 65 lysår unna. Ved ankomst oppdager de to planeter som ligner på jordkloden, hvor det bor mennesker. Men Clane og mannskapet hans blir sjokkerte over å oppdage at disse menneskene kan teleportere seg selv, eller andre gjenstander, etter deres eget ønske. De har også en fredelig handelsforbindelse med Riss. I løpet av besøket engasjerer Clane og hans mannskap et Riss-romskip. Deretter reiser Clane og mannskapet videre til Riss-solsystemet, ved hjelp av et stjernekart hentet fra Riss-vraket.

## Referanser
The Caesars (TV-serie)

***The Caesars*** er en britisk miniserie som gikk på ITV i 1968. Serien omhandler livene til keiserne i det gamle Roma.  TV-serien er i sort-hvitt og ble produsert av Philip Mackie. Den dekker et lignende dramatisk territorium som BBCs senere innspilling av *[[Jeg, Claudius (TV-serie)|Jeg, Claudius]]* (1976).

## Roller
De viktigste rollene besto av:
* Roland Culver som Augustus
* Eric Flynn som Germanicus
* André Morell som Tiberius
* Barrie Ingham som Sejanus
* Ralph Bates som Caligula
* Freddie Jones som Claudius
* Sonia Dresdel som Livia
* Nicola Pagett som Messalina

## Eksterne lenker
*
Adler-Arena

**Adler-Arena** (russisk: *Адлер-Арена*) er en -seters flerbruksarena i Sotsji i Russland som ble åpnet høsten 2012. Hallen er arena for hurtigløpsøvelsene under vinter-OL 2014. Det kostet 32,8 millioner dollar å bygge hallen, inkludert midlertidige arbeider for OL.

Det internasjonale testarrangementet før OL var Enkeltdistanse-VM på skøyter 2013. Det ble i forkant av dette mesterskapet også arrangert de nasjonale mesterskapene i hurtigløp på skøyter for Russland i både allround (26.–27. desember 2012) og sprint (28.–29. desember 2012) for både damer og herrer.

Etter OL vil flerbrukshallen bli omgjort til et messe- og konferansesenter.

## Eksterne lenker
* 
* 
* 
*  Bilder fra bygging av arenaen på www.sc-os.ru
*  Detaljert modell av arenaen på ''Sochi Investment Forum 2009''
*  Arena informasjon og tegninger
*  Sochi2014.com profil
Søralpene

**Søralpene** *([[engelsk språk|engelsk]]: Southern Alps)* er en fjellkjede som går langsetter vestsida på Sørøya på New Zealand. Den er et naturlig skille langs hele Sørøya. Navnet «Søralpene» gjelder i de fleste sammenhenger hele fjellkjeden, selv om separate navn har vært brukt på mange av de mindre fjellkjedene som utgjør Søralpene. 

Aoraki/Mount Cook er det høyeste punktet, 3&nbsp;724 moh. Det er 16 andre topper i fjellkjeden som når opp over 3&nbsp;000 meter i høyde. En stor del av fjelkjeden er verna som del av ulike nasjonalparker, de mest kjente er Westland nasjonalpark, Mount Aspiring nasjonalpark og Aoraki/Mount Cook nasjonalpark. Ifølge en undersøkelse sent i 1970-årene fantes det over 3000 isbreer større enn et hektar i Søralpene, den største av disse –  Tasmanbreen – er 29 km lang. 

Søralpene ble navngitt av kaptein James Cook den 23. mars 1770; han skrev om den «enorme høyden» på fjellene. De hadde tidligere blitt omtalt av Abel Tasman i 1642, og hans omtale har ofte blitt oversatt til «land som er løftet høyt opp». 

Søralpene ligger på grensen til en geologisk jordskorpeplate, en del av «ildringen i Stillehavet», med Stillehavsplaten i sørøst, som skyver seg vestover og kolliderer med den nordgående Indo-Australske platen i nordvest. Gjennom de siste 45 millioner år har sammenstøtet skjøvet en 20 km tykk steinmengde fra Stillehavsplata og dannet alpene, men mye av dette er erodert bort. Oppløftingen har foregått raskest de siste fem millioner årene, fjellene blir fremdeles hevet gjennom tektonisk trykk, og det fører til jordskjelv langs forkastingssonen Alpine Fault. På tross av den betydelige landhevingen foregår det meste av bevegelsen langs Alpine Fault horisontalt, ikke vertikalt.

På grunn av at Søralpene ligger på tvers av de vanligste, vestlige vindene, er fjellkjeden ypperlig til seilflyving. Byen Omarama på le-siden av fjellkjeden er internasjonalt kjent for sine gode seilflyforhold. Vindene fra vest danner også et værmønster kjent som *[[Nor'west arch]]*, der fuktig luft blir skjøvet over fjellene, og danner en skybue på en ellers blå himmel. Dette værmønsteret er ofte synlig om sommeren over Canterbury og North Otago. *Nor'wester* er en fønvind på linje med Chinookvinden i Canada, der fjellkjeder som støter mot fuktige vinder tvinger lufta opp, der den blir avkjølt og fuktigheten kondenserer til regn. Dette gir varme og tørre vinder på le-siden av fjellene.


Mountains_in_New_Zealand.jpg|Utsikt mot Søralpene i South Westland.
South Island.jpg|Snø lyser opp Søralpene på dette satellittfotoet av Sørøya.
Southern Alps from Mount Hutt.JPG|Utsikt over Søralpene fra Mount Hutt.


## Referanser


## Eksterne lenker
*